Vilnius, 2019 m. balandžio 25 d.

# „Lidl“ skelbia vasaros darbo laiką: dalis parduotuvių dirbs valanda ilgiau

# Nuo gegužės 6 dienos iki pat rugsėjo 1-osios net penkiolika „Lidl“ parduotuvių dirbs ilgiau. Atsižvelgiant į pirkėjų patogumą ir pamėgtų vasaros maršrutų kryptis, nuspręsta valanda pailginti dalies parduotuvių darbo laiką, visą vasaros laikotarpį jos dirbs iki 23 val.

# Pagal vasaros grafiką dirbs „Lidl“ parduotuvės Vilniuje (Rasu g. 9a, Žemaitės g. 16, Ateities g. 4A, Žirmūnų g. 67, Justiniškių g. 126,), Kaune (Žemaičių g. 60C / Baltų pr. 10, Savanorių per. 315), Klaipėdoje (Taikos pr. 66B, Smiltelės g. 19, Tilžės g. 56B), Palangoje (Klaipėdos pl. 59), Kretingoje (Žemaitės g. 12), Telšiuose (Luokės g. 74A), Utenoje (Basanavičiaus g. 125A) ir Jonavoje (Žemaitės g. 3).

# „Atsižvelgdami į mėgstamas vasaros poilsio Lietuvoje kryptis, nutarėme vasaros laikotarpiu pakoreguoti darbo laiką tose parduotuvėse, kuriose jaučiamas sezoniškumas. Šis sprendimas pasiteisino ir praėjusiais metais, kuomet pailginome šešių mūsų tinklo parduotuvų darbo laiką, tad šiemet nutarėme parduotuvių skaičių išplėsti. Siekiame, kad pirkėjams būtų kuo patogiau planuoti ne tik keliones, bet ir apsipirkimą“, – sakė „Lidl Lietuva“ generalinis direktorius Radostin Roussev-Peine.

Daugėjant prekybos centrų, bendrovė aktyviai ieško darbuotojų. Taip pat ieškoma parduotuvės darbuotojų ir sezoniniam darbui. „Lidl“ administracijos bei parduotuvių darbo pasiūlymai nuolat atnaujinami bendrovės karjeros portale <http://karjera.lidl.lt>. Šių metų pradžioje „Lidl Lietuva“ atsiėmė prestižinius „Top Employer Lietuva“ ir „Top Employer Europe“ sertifikatus už itin geras darbo sąlygas. Trečius metus iš eilės prekybos tinklas „CV-Online“ surengtuose „TOP darbdavio“ rinkimuose pelnė 1-ąją vietą tarp visų dalyvavusių prekybos įmonių.

Šiuo metu Lietuvoje iš viso veikia 43 prekybos tinklo parduotuvės Vilniuje, Kaune, Klaipėdoje, Šiauliuose, Alytuje, Marijampolėje, Kėdainiuose, Telšiuose, Kretingoje, Mažeikiuose, Tauragėje, Jonavoje, Panevėžyje, Ukmergėje, Utenoje, Plungėje, Palangoje, Elektrėnuose, Visagine ir Šilutėje.

Visose „Lidl“ parduotuvėse veikia ir ekostotelės su atliekų rūšiavimo talpomis ir taromatais. Prie ekostotelės verta stabtelėti norint padaryti gerą darbą ne tik aplinkai, bet ir visuomenei. „Lidl“ kviečia visus norinčiuosius prisidėti prie paramos projekto „Už saugią aplinką mūsų vaikams“: grąžinant užstato sistemos ženklu pažymėtas pakuotes į taromatus visose „Lidl“ parduotuvėse, sukauptą užstatą keliais mygtukų paspaudimais galima skirti vaikų dienos centrus valdančioms organizacijoms. Per pirmąjį šių metų ketvirtį pirkėjai paaukojo beveik 6 tūkstančius eurų, kuriuos „Lidl“ padvigubino.

**Daugiau informacijos:**

Valdas Lopeta

UAB „Lidl Lietuva“ Korporatyvinių reikalų ir komunikacijos departamento vadovas

Tel. +370 5 267 3205, mob. tel. +370 647 78866

[valdas.lopeta@lidl.lt](mailto:valdas.lopeta@lidl.lt)